section_heading: Porijeklo i rana povijest
paragraph_text: Porijeklo Friza je u području južne Skandinavije gdje između 1750. i 700. prije Krista žive germanska plemena nordijske rase (dolihokrane), uskog lica, a među njima je bilo i brahikranih, koji su vjerojatno imali položaj robova. Negdje iza 1400 prije Krista dolazi do ekspanzije Germana na jug a oko 800. prije Krista podijelit će se na zapadne i istočne. Zapadni Germani sastojali su se od 3 velike skupine, to su Ingevoni, Istevoni i Herminoni. Frizi su porijeklom od Ingevona, naroda čije ime dolazi od Inguz, što je bilo drugo ime božice Freje. Njihovi ostali ingevonski srodni bijahu Juti, Warni, Angli i Sasi ili Saksonci, i svi su živjeli uz obalu Sjevernog mora, a među njima i jedno brahikrano pleme (Chaukians), širokog lica, koje je pripadalo Herminonima, ali vjerojatno nisu bili germanskog porijekla.